Politico

Un politico u una politica (d'o latín < politicus y iste d'o griego πολιτικός (politikós), derivau de πολίτης (polítēs "ciudadán")) ye una persona adedicata a la vida politica d'un país, ocupando-ie cargos publicos seguntes as caracteristicas d'o sistema politico d'ixe país, ye decir, por elección popular u por designación. Actualment, o politico fa a sobén d'a politica no nomás o suyo campo d'actividat, sino tamién o suyo medio de vida. D'antis mas, l'exercicio de funcions politicas, reservato por un regular a las clases socials dominants, no yera pas retribuito dreitament, encara que a estensión d'o sistema politico democratico fació augmentar, dende o sieglo XIX, o numero de cargos politicos y enampló tamién o sistema de retribución d'ixos cargos.

Actualment, en as republicas o maximo cargo politico ye o President d'a Republica, un cargo esleito equivalent a lo monarca u rei en as monarquías. En toz os países bi ha deputatos en o Parlamento, y tamién puet haber-ie senadors en o Senau. Puet haber-ie asembleas rechionals, con deputatos u senadors; y tamién alcaldes y concellers en l'Administración Local. En bels sistemas politicos, mesmo cuantos cargos d'o poder chudicial son esleitos por os ciudadans, convertindo-se asinas, en sentito amplo, en cargos politicos.

Encara que o nombre y caracteristicas d'os cargos politicos son diferents seguntes cada país, beluns d'istos cargos, ocupatos por politicos, son:

 Poder lechislativo:
 Deputatos (estatals u rechionals).
 Senadors (estatals u rechionals).
 Gubierno:
 President d'a Republica.
 Vicepresident d'a Republica.
 Primer ministro u Chefe de Gubierno.
 Ministros.

 Referencias 

 Vinclos externos 

*